Kaniūkai (Šalčininkai)

Kaniūkai – kaimas Šalčininkų rajono savivaldybėje, 2 km į rytus nuo Gerviškių, prie kelio , Šalčios kairiajame krante, pietrytiniame Rūdninkų girios pakraštyje. Yra paštas (LT-17011), veikia J. Sniadeckio gimnazijos skyrius. Saugomas Kaniūkų akmuo.


 Istorija 

Archeologijos duomenimis, kaimo teritorijoje žmonių gyventa IX–XII a. Kaimo vakariniame pakraštyje yra archeologijos paminklas – 9 m skersmens ir 1,5 m aukščio pilkapis ir kelių apardytų pilkapių liekanos.

1920–1939 m. Kaniūkai priklausė Lenkijos valdomo Vilniaus krašto Lydos apskrities Benekainių valsčiui. Iki II pasaulinio karo veikė lietuvių Šv. Kazimiero draugija ir jos įsteigta skaitykla.

1944 m. sausio 29 d. sovietiniai partizanai Kaniūkų žudynių metu nužudė 35 kaimo gyventojus. Po II pasaulinio karo TSRS okupacinė valdžia ištrėmė dvi šeimas, per lenkų repatriaciją iš Lietuvos kai kurie gyventojai išvyko į Lenkiją.

|}

 Gyventojai 

Per nacių okupaciją sukurtos Lietuvos generalinės srities 1942 m. gegužės mėn. gyventojų surašymo duomenimis, Kaniūkuose buvo 74 sodybos, 364 gyventojai.

 Šaltiniai 



 Nuorodos 
 Rimantas Zizas. Žudynių Kaniūkuose pėdsakais
 Irena Tumavičiūtė. Sausio 29-oji: Kaniūkų skerdynių dalyvio prisipažinimas 

Kategorija:Šalčininkų rajono savivaldybės gyvenvietės